
PËR DISA NDRYSHIME NË LIGJIN NR.7512, DATË 10.8.1991 “PËR SANKSIONIMIN DHE MBROJTJEN E PRONËS PRIVATE, TË NISMËS SË LIRË, TË VEPRIMTARIVE PRIVATE TË PAVARURA DHE PRIVATIZIMIT", I NDRYSHUAR ME LIGJET NR.7653, DATË 23.12.1992; NR.7723, DATË 21.6.1993; NR.7925, DATË 19.4.1995; NR.8159, DATË 7.11.1996; NR.8306, DATË 14.3.1998 DHE NR.8333, DATË 23.4.1998

Në mbështetje të neneve 78, 81 pika 1 dhe 83 pika 1 të Kushtetutës, me propozimin e Këshillit të Ministrave, 

K U V E N D I
I REPUBLIKËS SË SHQIPËRISË

V E N D O S I:

Në ligjin nr.7512, datë 10.8.1991 "Për sanksionimin dhe mbrojtjen e pronës private, të nismës së lirë, të veprimtarive private të pavarura dhe privatizimit", i ndryshuar me ligjet nr.7653, datë 23.12.1992; nr.7723, datë 21.6.1993; nr.7925, datë 19.4.1995; nr.8159, datë 7.11.1996; nr.8306, datë 14.3.1998 dhe nr.8333, datë 23.4.1998, bëhen këto ndryshime:

Neni 1
	
Neni 25 ndryshohet si më poshtë:

"Neni 25

Agjencia Kombëtare e Privatizimit është institucion qendror në varësi të Ministrit të Financave.
Agjencia Kombëtare e Privatizimit është person juridik.
Drejtori i Agjencisë Kombëtare të Privatizimit emërohet dhe lirohet nga Ministri i Financave.
Agjencia Kombëtare e Privatizimit është i vetmi organ që kryen procedurat e shitjes së pronës shtetërore që privatizohet, përveç rasteve kur përcaktohet shprehimisht ndryshe në ligj.".

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekret nr.3853, datë 19.6.2003 të Presidentit të Republikës së Shqipërisë, 
Alfred Moisiu
